# LIIKUNNANOHJAUKSEN PERUSTUTKINTO, LIIKUNTANEUVOJA, 180 op

Liikunnanohjauksen perustutkinto on ammatillinen perustutkinto, joka voidaan suorittaa ammatillisena peruskoulutuksena tai näyttötutkintona. Tutkinnon suorittaja voi valita valmennuksen valinnaisen tutkinnon osan. On huomattava, että muihinkin tutkinnon osiin sisältyy erilaista valmennusosaamista.

Valmennuksen valinnaisen tutkinnon osan tavoitteena on:

Valmennuksen valinnaisen tutkinnon osan suorittanut osaa toimia yksilö- tai joukkueurheilun valmentajana harjoitus- ja kilpailutilanteissa. Tutkinnon suorittaneella on valmiuksia suunnitella harjoittelua lyhyellä ja pitkällä tähtäimellä yksilöä ja joukkuetta tavoitteen mukaisesti ja kokonaisvaltaisesti kehittäen. Hän osaa arvioida omaa toimintaansa ja seurata valmennusprosessin onnistumista käyttämällä erilaisia testaus- ja kontrollimenetelmiä.

Liikunnanohjauksen perustutkinnon tutkinnon perusteet:

[Liikunnanohjauksen perustutkinto - ePerusteet (opintopolku.fi)](https://eperusteet.opintopolku.fi/beta/#/fi/ammatillinen/1718933/tiedot)

Ammatilliseen koulutukseen hakeudutaan pääsääntöisesti perusopetuksen päättövaiheessa tai lukiokoulutuksen päättyessä valtakunnallisen yhteishaun kautta. Yhteishaku oppilaitoksiin tapahtuu vakiintuneina ajankohtina.

Tutkintojen ja muun osaamisen eurooppalaisessa kahdeksanportaisessa viitekehyksessä (EQF) ammattitutkinnot sijoittuvat tasolle 4.

## Valmentajan polku

Liikunnanohjauksen perustutkinnolle voi hakeutua ilman aikaisempaa valmentajakoulutusta. Oman lajiliiton tasot 1-3 ovat valmentajaksi aikovalle hyödyllisiä erityisesti lajisisältöjen suhteen. Muiden tavoitteiden suhteen Liikuntaneuvojakoulutus vastaa VOK 2-tason sisältöjä. Liikunnanohjauksen perustutkinnon jälkeen valmentaja voi hakeutua korkea-asteen koulutukseen tai Valmentajan ammatti- ja erikoisammattitutkintoihin.